ใช้ความสนใจของคุณให้เป็นประโยชน์ วางรากฐาน นำสิ่งที่คุณรักไปใช้ประโยชน์ในการทำงาน
คุณอาจรู้สึกว่าชีวิตของคุณตอนนี้มักซ้ำซากจำเจหรือน่าเบื่อเกินกว่าที่คุณจะมีเวลามานั่งคิดเรื่องความฝันและสิ่งที่คุณรัก แต่มันต้องมีช่วงเวลาหนึ่งในชีวิตของคุณแหละ ที่คุณฝันอย่างจริงจังว่าจะได้ออกไล่ตามความฝันอย่างกล้าหาญและตื่นเต้นแบบสุดๆ ลองมองย้อนกลับไปยังตัวคุณในวัยเด็ก และคิดถึงสิ่งที่คุณเคยฝันอยากทำในช่วงที่คุณยังเป็นเด็กหรือยังเป็นวัยรุ่น ลองคิดดูสิว่าจะมีวิธีการใดที่จะทำให้คุณสามารถจุดประกายความฝันเหล่านั้นขึ้นมาอีกครั้ง   หากคุณเคยฝันอยากเป็นนักบินอวกาศ ตอนนี้ ความคิดนี้อาจไม่ดึงดูดใจคุณมากเท่าเมื่อก่อน แต่ให้ลองคิดดูสิว่าเหตุใดคุณจึงสนใจความคิดนี้ในตอนแรก บางทีอาจจะเป็นเพราะมันเกี่ยวกับการได้ออกสำรวจอวกาศ วิทยาศาสตร์ หรือการผจญภัย ถ้าอย่างนั้น ลองคิดดูสิว่าคุณจะสามารถหาความชอบใหม่ๆ จากสิ่งเหล่านี้ได้หรือไม่ จงกล้าเข้าไว้ หากคุณเคยฝันอยากเป็นนักร้องหรือนักแสดง ไม่มีคำว่าสายเกินไปที่จะทำให้ความฝันของคุณเป็นจริง โชคร้ายที่บางครั้ง คุณอาจต้องเลือกวิธีที่เป็นไปได้จริงสักหน่อย เช่น ถ้าตอนสิบขวบ คุณเคยฝันอยากเป็นนักยิมนาสติกโอลิมปิก แต่ตอนนี้คุณอายุสี่สิบ อนาคตเหรียญทองจึงดูไม่น่าเป็นไปได้แล้ว แต่ถ้าครั้งหนึ่งคุณเคยหลงใหลในกีฬายิมนาสติกอย่างมาก ลองคิดดูสิว่ามีทางอื่นไหมที่จะทำให้คุณสามารถย้อนกลับไปหามันได้ เช่น ไปเป็นเทรนเนอร์ โค้ช หรือเข้าไปมีส่วนร่วมในโรงยิมที่เขากำลังฝึกให้ได้มากที่สุด หากคุณโชคดีเคยเขียนไดอารี่ไว้ในสมัยเด็ก ลองเปิดอ่านและดูสิว่าความชอบใดที่เคยจุดประกายความฝันของคุณ และความฝันใดที่คุณเขียนถึงมันซ้ำแล้วซ้ำอีก คุณอาจจะมีความสามารถมากกว่าหนึ่งอย่าง บางทีคุณอาจจะเล่นจักรยาน BMX ได้เก่งสุดๆ และในขณะเดียวกันก็รักในการเขียนเอามากๆ ลองนึกภาพดูสิว่าคุณจะสามารถเขียนหนังสือเกี่ยวกับการเล่น BMX และเทคนิคการเล่นต่างๆ หรืออาจจะเขียนเรื่องจริงเกี่ยวกับนักเล่น BMX ที่เริ่มต้นทำสิ่งที่พวกเขารักออกมาได้ไหม นี่เป็นตัวอย่างอื่นๆ ในการรวมความสามารถของคุณเข้าด้วยกัน:   คุณอาจจะรักการแต่งกลอนมากพอๆ กับการเต้นเพื่อถ่ายทอดอารมณ์ความรู้สึก หากเป็นเช่นนั้น คุณสามารถถ่ายทอดความรู้สึกในกลอนผ่านการเต้นได้ไหม หรือจะเขียนบทกวีเกี่ยวกับความรักในการเต้นของคุณได้หรือเปล่า? หากคุณเป็นนักเขียนมากความสามารถ จงใช้ประโยชน์จากทักษะการเขียนของคุณให้มากที่สุด หากคุณรักอะไรสักอย่าง การทำบล็อกหรือเว็บไซต์เกี่ยวกับสิ่งนั้นจะทำให้คุณสามารถแชร์สิ่งที่คุณรักกับคนอื่น ทำให้คุณได้ใช้ทักษะการเขียน และคุณยังสามารถนำสิ่งที่คุณรักมาใช้ให้เกิดประโยชน์ในงานที่คุณกำลังทำ หากคุณหลงใหลในภาษาและอีกศาสตร์หนึ่งที่ไม่ได้มีความเกี่ยวข้องกันเลย เช่น ธุรกิจเพื่อสิ่งแวดล้อม ฯลฯ ลองคิดดูสิว่าคุณจะสามารถใช้ทักษะทางภาษาของคุณเพื่อทำงานแปลหรือเป็นล่ามเกี่ยวกับธุรกิจเพื่อสิ่งแวดล้อมได้หรือเปล่า หากในชีวิตของคุณมีบางสิ่งที่ทำให้คุณรู้สึกตื่นเต้น มีความสุข หรือทำให้รู้สึกว่าตัวเองมีคุณค่าในทุกครั้งที่ได้ทำ ทำไมไม่ลองเปลี่ยนงานอดิเรกหรือกิจกรรมนั้นๆ เป็นสิ่งที่คุณสามารถมุมานะได้แบบเต็มเวลาดูล่ะ แม้คุณอาจจะรู้สึกกลัวที่ต้องเปลี่ยนแปลงครั้งยิ่งใหญ่ แต่ถ้าคุณรู้อยู่แล้วว่าสิ่งที่คุณชอบคืออะไร ลองใช้เวลาทำสิ่งนั้นให้มากขึ้นเพื่อดูว่ามันเป็นสิ่งที่คุณรักหรือไม่   งานอดิเรกของคุณจะเป็นอะไรก็ได้ ตั้งแต่การทำเครื่องเคลือบดินเผา วาดภาพ แต่งกลอน สอนโยคะ หรืองานพิมพ์สกรีน หากคุณไม่สามารถสร้างเงินได้จากสิ่งที่คุณรัก (อย่างการวิ่งมาราธอน เป็นต้น) คุณยังสามารถเปลี่ยนงานอดิเรกของคุณเป็นอีกแรงบันดาลสำคัญในการใช้ชีวิตของคุณได้โดยการเข้าไปมีส่วนร่วมในโลกแห่งการวิ่งด้วยวิธีการอื่นๆ คุณสามารถใช้เวลากับงานอดิเรกที่คุณโปรดปรานเพิ่มมากขึ้นแบบค่อยเป็นค่อยไป เพื่อดูว่าสิ่งนั้นใช่สิ่งที่คุณรักหรือไม่ หากคุณกลัวว่าตัวเองจะละทิ้งทุกสิ่งและอุทิศตัวเองให้กับงานอดิเรกนี้ตลอดเวลา ให้คุณค่อยๆ ปรับเปลี่ยนทีละเล็กทีละน้อยแทน จำไว้ว่า คุณไม่จำเป็นต้องสร้างรายได้จากสิ่งนั้นจึงจะเปลี่ยนสิ่งนั้นเป็นแรงบันดาลใจในการใช้ชีวิตได้ เช่น หากคุณรักการวิ่งมาราธอน แต่ไม่พบหนทางที่จะเปลี่ยนมันเป็นอาชีพ ก็ไม่ต้องไปใส่ใจ แค่ฝึกฝนแล้วก็วิ่งไปดังใจอยาก! ไม่ว่าสิ่งนั้นจะต้องอาศัยความเด็ดเดี่ยวเอามากๆ เสี่ยงแบบสุดๆ หรือไม่น่าจะเป็นไปได้มากแค่ไหน คุณก็ควรพยายามอย่างสุดความสามารถเพื่อทำฝันให้เป็นจริง ใครจะไปรู้ บางทีเมื่อคุณได้ลองเต้นซัลซาจริงๆ คุณอาจจะพบว่ามันไม่ใช่สำหรับคุณ หรือเมื่อได้เดินทางไปเกาะกาลาปากอสดังที่ฝันไว้ คุณอาจจะไม่เกิดแรงบันดาลใจอะไรเลยก็ได้ แต่การกล้าที่จะทำในสิ่งที่คุณฝันอยากทำมาโดยตลอด มักช่วยจุดประกายแรงบันดาลใจบางอย่างในตัวคุณได้เสมอ   มุ่งมั่นที่จะไล่ตามความฝันแม้จะมีขีดจำกัดทางการเงินหรืออุปสรรคอื่นๆ ลองวางแผนที่จะช่วยให้คุณสามารถทำฝันให้เป็นจริง แม้มันจะเป็นจริงได้เพียงช่วงระยะเวลาสั้นก็ตาม คุณอาจต้องใช้เวลานานสักหน่อยในการเก็บเงินเพื่อไล่ตามความฝันหรือจัดการบางอย่างให้ลงตัว แต่รับรองว่าคุ้มค่าแน่นอน หากคุณกลัวการลองทำสิ่งใหม่ เช่น การปีนขึ้นไปบนยอดภูเขา ลองขอให้เพื่อนของคุณช่วยดู เพราะคุณไม่จำเป็นต้องลองทำสิ่งใหม่ๆ ที่น่ากลัวตามลำพัง เล่าให้คนอื่นฟังถึงสิ่งที่คุณกำลังจะทำก่อนจะเริ่มลงมือทำ เช่น หากคุณอยากสร้างบ้านต้นไม้เป็นของตัวเองเอามากๆ ลองเล่าเรื่องนี้ให้คนอื่นฟังดู วิธีการนี้จะช่วยให้คุณมีโอกาสทำฝันให้เป็นจริงได้มากขึ้น เพราะถ้าทุกคนรู้กันหมดว่าคุณต้องการทำตามความฝัน คุณมีแนวโน้มที่จะยอมแพ้กับสิ่งนั้นน้อยลง อาจเป็นเป้าหมายใหญ่ๆ เช่น "หางานใหม่" หรืออาจจะเป็นเป้าหมายเล็กๆ เช่น "ไปเรียนศิลปะเพิ่ม" ลองพิจารณาคำถามต่อไปนี้ เพื่อช่วยให้คุณสามารถตั้งเป้าหมายที่น่าจะสำเร็จได้:    ใคร กันที่มีส่วนสำคัญในการบรรลุเป้าหมายนี้? ส่วนใหญ่แล้วคนๆ นั้นมักจะเป็นตัวคุณเอง แต่หากเป้าหมายของคุณมีคนอื่นรวมอยู่ในนั้นด้วย เช่น คุณอาจ "ต้องการใช้เวลากับครอบครัวให้มากขึ้น" แสดงว่าครอบครัวของคุณก็มีส่วนสำคัญในการบรรลุเป้าหมายนี้ รายละเอียดเกี่ยวกับเป้าหมายของคุณมี อะไรบ้าง? สาเหตุหนึ่งที่ทำให้ใครหลายๆ คนทำตามเป้าหมายไม่สำเร็จนั่นก็คือ การตั้งเป้าหมายที่คลุมเครือเกินไป คุณต้องตั้งเป้าหมายให้ชัดเจนมากที่สุด เป้าหมายอย่างเช่น ฉันอยาก "เรียนรู้วิถีแห่งศิลปิน" นั้นออกจะกว้างไปหน่อย ให้คุณลองตั้งเป้าหมายประมาณ "ฉันอยากเข้าชั้นเรียนศิลปะเพื่อค้นหาความเป็นศิลปินภายในตัวเอง" ซึ่งสามารถจัดการได้ง่ายกว่า คุณจะ ใช้เวลาเท่าไร ในการดำเนินการแต่ละขั้นตอนเพื่อให้บรรลุเป้าหมายนั้นๆ ได้ในที่สุด? เป้าหมายหลายๆ อย่าง โดยเฉพาะเป้าหมายใหญ่ๆ หรือยากๆ นั้นจำเป็นต้องอาศัยขั้นตอนมากมาย คุณจึงควรกำหนดเวลาให้ชัดเจนไปเลยว่าขั้นตอนนั้นๆ จะต้องสำเร็จให้ได้ภายในเมื่อไร เช่น "ฉันจะหาคอร์สเรียนศิลปะในละแวกบ้านให้ได้ภายในสัปดาห์นี้ แล้วสัปดาห์หน้าฉันจะลงทะเบียนและหาซื้อของที่จำเป็นต้องใช้ และจะเข้าเรียนในอีกหนึ่งสัปดาห์ถัดจากนั้น" เป้าหมายนี้จะเกิดขึ้น ณ ที่ใด? สำหรับหลายๆ เป้าหมาย อย่างเช่น "ออกกำลังให้มากขึ้น" นั้น การรู้สถานที่ที่คุณจะดำเนินการอาจเป็นประโยชน์ก็ได้ ตัวอย่างเช่น หากคุณต้องการออกกำลังกายให้ได้ 3 ครั้งต่อสัปดาห์ คุณควรตัดสินใจด้วยว่าคุณจะไปออกกำลังที่ฟิตเนส ไปวิ่ง ออกกำลังกายที่บ้าน หรือจะเข้าคอร์สออกกำลังกายเลยดี คุณจะใช้ วิธีการใด ในการดำเนินการในแต่ละขั้นตอน? สิ่งนี้จะช่วยกำหนดกรอบเป้าหมายของคุณได้ ตัวอย่างเช่น หากเป้าหมายของคุณคือ "ไปฝรั่งเศส" ลองคิดดูสิว่าคุณจะต้องทำอะไรบ้างในแต่ละขั้นตอน เช่น "ดูคู่มือและเว็บไซต์ท่องเที่ยว" จากนั้นก็ "ลองคุยกับเพื่อนที่เคยไปฝรั่งเศสมาก่อน" จากนั้นก็ "จองตั๋ว" แล้วก็ "ทำพาสปอร์ต" ฯลฯ คุณทำสิ่งนี้ไป ทำไม? เขียนรายละเอียดเกี่ยวกับแรงจูงใจที่จะช่วยให้คุณบรรลุเป้าหมายได้มากขึ้น และการบรรลุเป้าหมายนี้จะช่วยให้คุณได้ทำตามสิ่งที่คุณรักได้อย่างไร มาร์ธา เบค กูรูด้านการช่วยเหลือตัวเองใช้วลีนี้เพื่ออธิบายความกลัวที่ทำให้คุณไม่กล้าออกไปลองสิ่งใหม่ๆ คำว่า "ใช่แล้ว" นั้นอธิบายถึงความตื่นเต้นหรือแรงบันดาลใจที่ขับเคลื่อนให้คุณออกค้นหาสิ่งที่คุณรัก ในขณะที่คำว่า "แต่" นั้นสื่อถึงความกลัวที่แทรกซึมเข้ามา ทำให้คุณไม่กล้าออกไปตามหาความฝัน  ดังนั้น ในคราวต่อไปที่คุณพบว่าตัวเองวกกลับมาคิดว่า “ใช่แล้ว ถ้าฉันได้เที่ยวรอบโลก/สร้างบ้านนก/หางานใหม่ มันจะต้องเจ๋งสุดๆ ไปเลย แต่...” จง หยุด คิดเดี๋ยวนี้ ถามตัวเองดูสิว่า เจ้าคำว่า “แต่” หรืออุปสรรค หรือสิ่งกีดขวางที่คุณกำลังคิดถึง มันเป็นสิ่งที่คุณจะเอาชนะไม่ได้จริงๆ เลยเหรอ? หรืออาจแค่ต้องใช้ความคิดสร้างสรรค์สักหน่อยก็น่าจะพอแก้ได้? เช่น เป้าหมายของคุณอาจเป็น “ฉันอยากไปเที่ยวรอบโลก แต่ฉันไม่มีเงิน” เรื่องเงินอาจดูเหมือนเป็นอุปสรรคที่ไม่สามารถแก้ได้ แต่มันก็พอมีทางอยู่นะ ลองเก็บเงินโดยนึกถึงเป้าหมายของคุณเข้าไว้ หรือลองขายของที่คุณมีอยู่แล้วเอากำไรที่ได้มาใช้ จากนั้นค่อยอาศัยโบกรถและหวังพึ่งน้ำใจของคนแปลกหน้าดูสักหน่อย สุดท้าย มันต้องมีสักทางแหละที่จะทำให้คุณได้ทำในสิ่งที่สำคัญสำหรับคุณมากจริงๆ หนึ่งในอุปสรรคที่ใหญ่ที่สุดที่สามารถดับฝันในการออกตามหาสิ่งที่คุณรักนั่นก็คือ ความกลัว เมื่อการตัดสินใจของคุณถูกกระตุ้นจากความกลัว คุณจะไม่กล้าทำอะไรเสี่ยงๆ หรือทำให้ตัวคุณมีจุดอ่อน แต่ความจริงแล้ว การเปิดให้ตัวเองมีจุดอ่อนและการยอมเปิดใจบ้างนั้นถือเป็นกุญแจสำคัญในการสร้างความรู้สึกผูกพัน ทั้งกับตัวคุณและคนอื่นๆ ความกลัวมักเกิดขึ้นเมื่อคุณหมกมุ่นเกี่ยวกับสิ่งที่ "อาจ" เกิดขึ้นมากเกินไป จนคุณไม่ยอมรับสิ่งที่กำลังเกิดขึ้นในปัจจุบัน อย่างไรก็ตาม การฝึกทำความเข้าใจกับอารมณ์ความรู้สึกของตนเองสามารถช่วยแก้ไขปัญหานี้ได้  ฝึกตั้งชื่อความกลัวของคุณ แต่อย่าไปตัดสินว่ามันผิดหรือถูก! แค่พยายามรับรู้ถึงสิ่งที่คุณกำลังรู้สึก ณ ขณะนั้น ตัวอย่างเช่น “ฉันกลัวที่จะเสี่ยงทำสิ่งนี้ เพราะมันอาจจะจบไม่สวย” จากนั้นให้ปลอบตัวเองด้วยการบอกย้ำกับตัวเอง เช่นว่า “ฉันควบคุมไม่ได้ว่าผลมันจะออกมาเป็นอย่างไร สิ่งเดียวที่ฉันสามารถควบคุมได้นั่นคือ การกระทำของตัวฉันเอง" อย่าพยายามเก็บกดความกลัวของคุณไว้ เพราะการเก็บกดอารมณ์บางอย่างไว้รังแต่จะทำให้มันรุนแรงมากขึ้น ให้คุณลองนั่งลงแล้วจมอยู่กับความรู้สึกนั้นสักพัก ลองสำรวจดูสิว่าความรู้สึกนั้นมันเป็นอย่างไร พยายามอ่อนโยนกับตัวเอง บอกย้ำกับตัวเองว่าอารมณ์ความรู้สึกทุกอย่างมันเป็นเรื่องธรรมชาติที่ใครๆ ก็เป็นกัน ความรู้สึกกลัวก็เช่นเดียวกัน  ลองฝึกการเจริญสติ การเจริญสติช่วยให้คุณสามารถสำรวจความรู้สึกของคุณได้โดยไม่พยายามไปตัดสินมัน ซึ่งจะช่วยให้คุณก้าวพ้นความรู้สึกกลัวได้ในที่สุด การค้นหาสิ่งที่คุณรักนั้นจำเป็นต้องมีการลองผิดลองถูก และการลองผิดลองถูกก็อาจต้องใช้เวลาสักหน่อย คุณอาจต้องลองโน่นลองนี่ไปเรื่อยๆ จนกว่าจะเจอสิ่งที่ “คลิก” กับคุณ หลายๆ คนตามหาสิ่งที่พวกเขารักไม่เจอ เพราะพวกเขาเริ่มถอดใจเลิกค้นหาเมื่ออะไรๆ เริ่มยากขึ้นเรื่อยๆ  ยอมรับว่าคุณอาจต้องเจอสิ่งกีดขวางที่จะเข้ามาท้าทายคุณตลอดทั้งเส้นทาง แต่ก็ไม่เป็นไร! ลองมองทุกความท้าทายเป็นประสบการณ์ให้คุณได้เรียนรู้ และเมื่อถึงเวลาที่คุณได้ค้นพบสิ่งที่คุณรักอย่างแท้จริง ตอนนั้นคุณก็จะมีทั้งประสบการณ์และความรู้มากมายที่สั่งสมมาในระหว่างทางที่คุณออกตามล่าความฝัน อ่อนโยนกับตัวเอง ใครบางคนอาจจะมาวิพากษ์วิจารณ์สิ่งที่คุณรัก พวกเขาอาจจะคิดว่ามันงี่เง่า ดูไม่มีความรู้ ไม่ฉลาด หรือน่าเบื่อไปหน่อย แต่จงอย่าให้คำวิจารณ์ของคนอื่นมาขัดขวางคุณได้ เพราะสิ่งที่คุณรักมันเป็น "สิทธิ์ของคุณ" คุณไม่จำเป็นต้องอธิบายสิ่งที่คุณเลือกให้ใครๆ ฟัง นอกจากตัวคุณเอง ศึกษาข้อมูลเกี่ยวกับสิ่งใหม่ๆ ที่คุณเริ่มหลงใหลอย่างละเอียด ลองพูดคุยกับคนที่มีประสบการณ์ด้วยตนเอง หาหนังสือจากห้องสมุด และเข้าคอร์สเรียน เพราะยิ่งคุณมีความรู้เกี่ยวกับสิ่งที่คุณรักมากเท่าไร คุณก็จะพร้อมที่จะเปลี่ยนแปลงไปสู่สิ่งใหม่ๆ มากเท่านั้น  ตัวอย่างเช่น หากคุณตัดสินใจแล้วว่าจะทำธุรกิจเป็นของตัวเอง คุณก็จำเป็นต้องรู้ว่าคุณควรทำอย่างไร คุณจำเป็นต้องใช้ทักษะด้านใดบ้าง คุณจำเป็นต้องใช้แหล่งเงินทุน สินค้า ฯลฯ ชนิดใดมาเตรียมไว้บ้างก่อนที่จะสามารถเปิดประตูร้านของคุณ การพูดคุยกับคนที่อยู่ในสาขาอาชีพนั้นๆ หรือบุคคลที่เกี่ยวข้องกับสิ่งที่คุณหลงใหลนั้นสามารถช่วยได้มาก คนโดยทั่วไปมักจะยินดีให้คำแนะนำและบอกเล่าว่าพวกเขามาถึงจุดๆ นี้ได้อย่างไร นอกจากนี้ พวกเขายังสามารถบอกได้อีกว่ามีอะไรที่ไม่ค่อยน่าพิศมัยเท่าไรเกี่ยวกับสิ่งที่คุณรัก ซึ่งเป็นสิ่งสำคัญที่คุณควรจะรู้ไว้แต่เนิ่นๆ เพื่อจะได้ไม่ตื่นตกใจในภายหลัง การโยนงานเก่าที่ไม่ได้ช่วยเติมเต็มชีวิตของคุณสักเท่าไร เพื่อพุ่งไปหางานใหม่ที่คุณเพิ่งค้นพบอาจฟังดูเป็นความคิดที่ดึงดูดใจคุณแบบสุดๆ แต่คุณก็ควรตรวจสอบงานใหม่ที่คุณเพิ่งค้นพบก่อนที่จะโยนงานเก่าที่มั่นคงทิ้งไป เพราะเมื่อค้นพบสิ่งใหม่ๆ ทุกคนมักจะรู้สึกกระตือรือร้นและตื่นเต้นแบบสุดๆ อยู่แค่ประมาณ 2-3 วัน แต่หากคุณค้นพบด้านที่ไม่ค่อยน่าพิศมัยหรือด้านที่ดูน่าเบื่อของสิ่งใหม่ที่เพิ่งค้นพบ แล้วยังรู้สึกรักในสิ่งนั้นอยู่แล้วล่ะก็ นั่นล่ะคือช่วงเวลาที่คุณรู้ว่าสิ่งนี้มันใช่สำหรับคุณจริงๆ ตัวอย่างเช่น เชฟอาจดูเป็นอาชีพในอุดมคติของคุณ แต่การที่คุณไม่ต้องไปขลุกกับสิ่งๆ นั้นทุกวัน ทุกวัน คุณจึงอาจมองว่ามันช่างสวยหรู ลองลงเรียนคอร์สทำอาหาร หรือจะลงทะเบียนในโรงเรียนสอนทำอาหารเลยก็ได้ เพื่อทำความคุ้นเคยกับปัญหาสำคัญๆ ที่คุณอาจต้องพบเจอ เช่น ชั่วโมงการทำงานอันแสนยาวนาน ห้องครัวร้อนๆ และค่าจ้างทั่วๆ ไปที่แสนต่ำ เป็นต้น เมื่อคุณได้ล่วงรู้ด้านที่แย่ที่สุดเกี่ยวกับสิ่งใหม่ที่คุณสนใจแล้ว แต่ยังนึกไม่ออกว่าคุณจะไปทำสิ่งอื่นนอกจากสิ่งนี้ได้อย่างไร คุณก็มั่นใจได้แล้วล่ะว่าคุณพบ "สิ่งที่คุณรัก" เข้าอย่างจังแล้ว หากคุณกำลังจมปลักอยู่กับงานที่ไร้อนาคตและไม่ได้ช่วยเติมเต็มความต้องการใดๆ ของคุณนอกจากช่วยให้คุณสามารถจ่ายค่าเช่าห้องได้ทุกเดือน จงให้คำมั่นกับตัวเองไว้เลยว่าคุณจะหางานใหม่ทันที และคุณอาจค้นพบว่า การลาออกก่อนที่จะได้งานใหม่กลับกลายเป็นแรงบันดาลใจให้คุณพยายามมากยิ่งขึ้น. นั่นก็เพราะสิ่งเล็กๆ ที่เรียกว่า “พื้นที่สร้างความกังวลในระดับพอเหมาะ” ซึ่งเป็นปรากฏการณ์ทางจิตวิทยาที่อธิบายว่าการตกอยู่ในสถานการณ์ที่ไม่คุ้นเคยนั้น สามารถทำให้คนเราเกิดความกังวลได้ในระดับที่พอเหมาะ ซึ่งจะช่วยกระตุ้นให้เรามีความพยายามมากยิ่งขึ้นและคิดอะไรได้สร้างสรรค์มากขึ้นอีกด้วย แต่จงระวัง เพราะความเครียดที่ "มากเกินไป" ก็อาจส่งผลเสียต่อคุณได้พอๆ กับการมีความเครียดน้อยเกินไป ดังนั้น หากคุณลาออกจากงานเก่าที่ไม่ช่วยเติมเต็มสิ่งใด โดยไม่มีเงินเก็บหรือยังไม่รู้ว่าจะออกไปทำอะไรต่อ ทั้งๆ ที่คุณยังมีค่าจำนองที่ดิน เงินกู้เพื่อการศึกษา หรือค่าเรียนของลูกๆ ที่ต้องจ่าย คุณอาจต้องมานั่งเครียดท่วมหัวจนไม่รู้ว่าจะจัดการยังไง
จุดความฝันในวัยเด็กขึ้นมาใหม่. รวมความสามารถต่างๆ เข้าด้วยกัน. เปลี่ยนงานอดิเรกที่ชอบเป็นสิ่งที่คุณรักในทุกวินาที. ทำสิ่งที่คุณฝันอยากทำมาโดยตลอด. กำหนดเป้าหมาย. ตั้งคำมั่นปฏิญาณกับตัวเองไว้เลยว่าจะอยู่ให้ห่างจาก “วงจรความคิดที่ว่า ใช่แล้ว-แต่”. ฝึกทำความเข้าใจกับอารมณ์ความรู้สึกของตัวเอง. ใจเย็นกับตัวเอง. ศึกษาเก็บข้อมูล. หลีกเลี่ยงการกระโจนเข้าเข้าหางานใหม่ตามสัญชาตญาณของตัวเอง. ปฏิญาณตนไว้เลยว่าคุณจะลาออกหากรู้สึกว่างานนี้มันไม่ใช่.
https://www.wikihow.com/Find-Your-Passion https://www.wikihow.com/Find-Your-Passion https://www.wikihow.com/Find-Your-Passion
Using Your Interests to Your Advantage Laying the Groundwork Implementing Your Passion at Work